**Szociális és Egészségügyi Bizottságra átruházott hatáskörök**

Gyakorolja a képviselő-testület szociális igazgatásról és szociális ellátásokról szóló 1993. évi III. törvényben meghatározott hatásköreit a helyi szabályozásnak megfelelően.

A személyes gondoskodást nyújtó szociális alapellátást igénybevevő által vitatott személyi térítési díjáról határozattal dönt.

(1993. évi III. tv. 115. § (4) bek.)

Gondoskodik a bérlő elhelyezéséről, ha a lakás elemi csapás vagy más ok következtében megsemmisült, illetőleg az építéshatóság életveszély miatt annak kiürítését rendelte el és a bérlő elhelyezéséről maga vagy a lakással rendelkező szerv nem tud gondoskodni.

(1993. évi LXXVIII. tv. 23. § (4) bek.)

A szociális intézményből elbocsátott személynek, ha a lakásügyi hatóság javára a lakásbérleti jogviszonyról az intézménybe utaláskor pénzbeli térítés nélkül mondott le, megfelelő és beköltözhető lakást köteles bérbe adni.

(1993. évi LXXVIII. tv. 68. § (1) bek.)

Ha a hatáskörébe tartozó ellátás megtérítését rendeli el a megtérítés összegét, pénzegyenértékét, a kamat összegét méltányosságból elengedheti, csökkentheti, részletekben fizettetheti meg.

(1993. évi III. tv. 17. § (5) bek.)

Gyakorolja a gyermekek védelmét biztosító képviselőtestületi feladat- és hatásköröket.

(1997. évi XXXI. tv. 16. § (1) bek. a) pont)

Rendszeres és rendkívüli gyermekvédelmi támogatást folyósít a jogosultaknak.

(1997. évi XXXI. tv. 18. § (1) bek.)

Az átmeneti vagy tartós nevelésbe vett gyermek tartós - családszerű - környezetének biztosításához készült egyéni elhelyezési terv megvalósításában együttműködik a gyermek gondozójával, gyámjával, az átmeneti nevelésbe vett gyermek szülőjével.

(1997. évi XXXI. tv. 82. §)

**Kulturális, Nevelési és Sport Bizottságra átruházott hatáskörök**

Ellátja a közművelődési, közgyűjteményi és művészeti tevékenységekkel, köznevelési valamint a testneveléssel és sporttal kapcsolatos helyi irányítási, ellenőrzési feladatokat.

(1991. évi XX. tv. 111. § (1) bek.)

**Városfejlesztési és Műszaki Bizottságra átruházott hatáskörök**

Kialakítja a közutak forgalmi rendjét, amelyet legalább öt évenként felülvizsgál.

(1988. évi I. tv. 34. § (2) bek.)

Dönt az újrahasznosításra alkalmassá tett állami tulajdonban levő földnek a települési önkormányzat tulajdonába való ingyenes átvételéről.

(1991. évi XX. tv. 39. § (1) bek. a) pont)

Véleményezi a települési, megyei, fővárosi térképészeti határkiigazítást.

(1991. évi XX. tv. 39. § (2) bek.)

Közérdekből határozatban erdőtelepítést, fásítást rendelhet el az erdészeti hatóság előzetes szakhatósági hozzájárulásával.

(2009. évi XXXVII. tv. 44-50. §-ai)

**Pénzügyi és Gazdasági Bizottságra átruházott hatáskörök**

Ellátja az önkormányzat intézményei pénzügyi ellenőrző munkájának ellenőrzését (belső ellenőrzési kézikönyv elfogadása, stratégiai ellenőrzési terv, valamint éves belső ellenőrzési terv jóváhagyása, módosítása, ellenőrzési jelentések, valamint az éves ellenőrzési beszámoló megtárgyalása, a képviselőtestület elé kerülő szabályozás, illetve több évet átfogó jelentés előzetes tárgyalása.

(Mötv. 119. § (4) bek.)

A piaci zavarok megelőzése céljából figyelemmel kíséri a piaci viszonyokat, intézkedést kezdeményez.

(1991. évi XX. tv. 67. §)

Kezdeményezheti az átadásra javasolt ingatlanok jegyzékének módosítását egyházi ingatlanok vonatkozásában, az ingatlan átadásának tervezett évét megelőző év március 31-ig, ha a birtokbaadás már megtörtént.

(1991. évi XXXII. tv. 8. § (4) bek.)

Felülvizsgálja a költségvetési szerv fel nem használt kiadási előirányzatát.

**A BIZOTTSÁGOK FELADATAI**

**I.**

**A bizottságok általános feladatai**

1. Tevékenységi körükben az önkormányzat koncepcióinak, terveinek, programjainak előkészítése, a végrehajtás szervezése, ellenőrzése.
2. Közreműködés az éves költségvetések előkészítésében, a teljesítés szervezése, ellenőrzése, az időszakos, valamint az éves zárszámadás véleményezése, javaslattétel a pénzmaradvány felosztására, pótelőirányzatra vonatkozóan.
3. Önkormányzati rendelet alkotásának, módosításának, kezdeményezése, rendelet tervezetének véleményezése, érvényesülésének ellenőrzése a bizottság tevékenységi körében.
4. A képviselő-testület által reájuk bízott feladatkörben, illetve átruházott hatáskörben érdemi döntéshozatal, a képviselőtestület megbízásainak teljesítése, mindezekről beszámolás.
5. Saját feladatkörükben képviselő-testületnek szánt előterjesztések benyújtása, előterjesztéseinek véleményezése, a határozatok végrehajtásának ellenőrzése.
6. Tevékenységi körükben a jogszabályok érvényesülésének, a polgármesteri hivatal munkájának, a hatósági ügyek kulturált intézésének figyelemmel kísérése, ellenőrzése, szükség szerint a jegyző intézkedésének kezdeményezése.
7. A polgármester intézkedésének kezdeményezése önkormányzati érdeksérelem észlelése esetén.
8. Együttműködés az önkormányzat más bizottságaival, szükség szerint együttes ülések tartása.
9. Kapcsolattartás a tevékenységi körbe tartozó nem önkormányzati szervekkel, szükség szerint eseti szakértők bevonása a bizottsági munkába.
10. A bizottság munkájáról a polgárok tájékoztatása.
11. Tevékenységi körükben a munkaviszony illetve közszolgálati jogviszony létesítésére vonatkozó vezetői pályázatok véleményezése.
12. A bizottság elnökhelyettesének megválasztása, működési szabályainak meghatározása, annak alapján, a feladatok teljesítése érdekében történő, szükség szerinti működés.
13. Tevékenységi körükben önkormányzati elismerésekre, kitüntetésekre javaslattétel, illetve az ilyen, mások által tett javaslatok előzetes véleményezése.
14. Tevékenységi körükben a pályázati kiírások alapján benyújtandó pályázatokra javaslattétel, a nyertes pályázatok lebonyolításának segítése, ellenőrzése.

**II.**

**Az egyes bizottságok konkrét feladatai**

**Jogi, igazgatási és Ügyrendi Bizottság:**

1. Elkészíti és előterjeszti a szervezeti, működési szabályzat tervezetét, folyamatosan vizsgálja érvényesülését, ciklusonként legalább egyszer felülvizsgálja, javaslatot tesz módosítására, kiegészítésére, értelmezi az egyes rendelkezéseket vita esetén.
2. Jogi szempontból véleményezi az önkormányzati rendeletek tervezetét, kezdeményezi hatályos rendelet jogszabálysértő rendelkezésének módosítását, hatályon kívül helyezését.
3. Figyelemmel kíséri a képviselőtestület, a bizottságok, valamint a polgármesteri hivatal jogszerű működését, javaslatot tesz a jogsértő tevékenység (vagy mulasztás) megszüntetésére.
4. Állást foglal a bizottságok közötti hatásköri összeütközés esetén.
5. Ellátja a képviselőtestület titkos szavazásainak lebonyolításával kapcsolatos teendőket.
6. Folyamatosan figyelemmel kíséri az önkormányzat működését érintő jogszabályokat, önkormányzati ügyekben jogi véleményt nyilvánít.
7. Segíti és koordinálja a közbiztonsággal (a tűzvédelmet is beleértve) kapcsolatos önkormányzati feladatok ellátását, együttműködik:
	1. a rendőrkapitánysággal;
	2. a katasztrófavédelemmel;
	3. a polgárőrséggel;
	4. más e területen működő szervekkel

valamint ellenőrzi a közterület-felügyelet tevékenységét.

1. A polgármesteri hivatal hatósági, igazgatási tevékenységéről beszámoltatja a jegyzőt, illetve a szervezeti egységek vezetőit.
2. Véleményezi a polgármesteri hivatal fejlesztési, korszerűsítési tervét, ellenőrzi megvalósítását, valamint az ügyvitel korszerűsítésének menetét.
3. Javaslatot tesz a képviselő-testületnek a polgármester illetményének emelésére, jutalmazására.
4. Ellátja a képviselők vagyonnyilatkozatával kapcsolatos teendőket. Kivizsgálja a képviselői összeférhetetlenség megállapítására irányuló kezdeményezést, előterjesztést tesz a képviselő-testületnek. Vizsgálat után megállapítja az önkormányzati képviselő személyes érintettségére vonatkozó bejelentési kötelezettségének elmulasztásával kapcsolatos jogkövetkezményeket.

**Szociális és Egészségügyi Bizottság:**

1. Figyelemmel kíséri és ellenőrzi a város egészségügyi ellátottságát, közegészségügyi helyzetét, az egészségügyi és szociális intézmények tevékenységét, szükség esetén jelzéssel él, vagy javaslatot tesz a jogkörök gyakorlójának.
2. Ellenőrzi az egészségügyi és szociális intézmények működését, véleményezi szervezeti és működési rendjüket, javaslatot tesz fejlesztésükre, átszervezésükre.
3. Javaslatot tesz az egészségügyi és szociális ágazat költségvetési előirányzatára, ellenőrzi felhasználását.
4. Kapcsolatot tart és együttműködik a népegészségügyi és tisztiorvosi szolgálattal.
5. Figyelemmel kíséri a munkanélküliség helyzetét, javaslatot tesz a munkanélküliek szociális helyzetének javítására.
6. Figyelemmel kíséri az egészségkárosodottak helyzetét, javaslatot tesz helyzetük javítására.
7. Közreműködik az egészségvédelmi tanácsadás és propaganda szervezésében.
8. Dönt a képviselőtestület által reá ruházott szociális gondoskodási önkormányzati hatósági ügyekben.
9. Figyelemmel kíséri a város szociális helyzetét, véleményezi, illetőleg javaslatot tesz a nem bizottsági döntési hatáskörbe tartozó egészségügyi és szociális ügyekben.

**Kulturális, Nevelési és Sport Bizottság:**

1. Figyelemmel kíséri a nevelési intézmények szakmai munkáját, kezdeményezi az esetleges intézményi felülvizsgálatot. Közreműködik a nevelési intézmények éves költségvetésének elkészítésében.
2. Szakmai ellenőrzést - szakértő bevonásával - folytat az intézményekben.
3. A nevelési területre vonatkozóan javaslatot tesz költségvetési előirányzatra és véleményezi felhasználását.
4. Állást foglal az nevelési intézmények névadásával kapcsolatban, javaslatot tesz hasznosításukra, fejlesztésükre.
5. Az önkormányzat által biztosított keretből nyújtja a céltámogatásokat, ellenőrzi felhasználását.
6. Képviselője útján véleményezi az önkormányzat által az nevelési intézményeknek szánt felújítási keret felhasználását.
7. Figyelemmel kíséri és ellenőrzi a művelődési intézmények szakmai munkáját, gazdálkodást, szükség esetén jelzéssel él, vagy javaslatot tesz a jogkörök gyakorlójának.
8. Véleményezi a művelődési intézmények, illetve a kulturális- és sportegyesületek működését, javaslatot tesz korszerűsítésükre, fejlesztésükre, támogatásukra, állást foglal névváltoztatásukkal kapcsolatban.
9. A művelődési és sport területre vonatkozóan javaslatot tesz költségvetési előirányzatra, ellenőrzi és véleményezi felhasználását.
10. Javaslatot tehet közterület elnevezésére, emléktáblák, műalkotások elhelyezésére.
11. Javaslatot tesz országos és városi ünnepek, évfordulók megünneplésére, kulturális és sport rendezvényekre, meghatározza ezek programjait, figyelemmel kíséri lebonyolításukat.
12. Pályázatok alapján javaslatot tesz a képviselő-testületnek a kulturális és sport alap évenkénti felosztásáról, ellenőrzi a támogatások felhasználását.
13. Közreműködik a kulturális programok, szabadidősport szervezésében, segíti és támogatja a diák-, illetve versenysportot.
14. Véleményezi az önkormányzat által működtetett tömegkommunikációs eszközök működését.
15. Javaslatot tesz a képviselő-testületnek a közoktatási célkeret felhasználására és ellenőrzi a támogatások felhasználását.

**Pénzügyi és Gazdasági Bizottság:**

1. Összehangolja az éves költségvetés előkészítését.
2. Véleményezi és ellenőrzi:
3. az éves költségvetés és a zárszámadás, valamint a pénzmaradvány felosztásának tervezetét;
4. a jövőre vonatkozó tervek költségvetési előirányzatait;
5. az intézmények részére biztosított keretszámok elosztását és felhasználását;
6. az önkormányzat pénzalapjához a bevételi források körével, a részesedés mértékével kapcsolatos előterjesztéseket;
7. az önkormányzatot érintő adókkal kapcsolatos tevékenységeket;
8. a költségvetést érintő beszámolókat;
9. önkormányzati intézmény alapítását, megszüntetését.
10. Rendszeresen ellenőrzi a költségvetési előirányzatok városi teljesítését.
11. Javaslatot tesz hitel felvételére, illetve véleményezi az erre irányuló javaslatokat.
12. Előkészíti az önkormányzat gazdasági programját, figyelemmel kíséri és ellenőrzi teljesítését.
13. Figyelemmel kíséri és ellenőrzi az önkormányzati vagyon nyilvántartását, a vagyonnal való gazdálkodást.
14. Javaslatot tesz a vagyon kezelésének módjára, a vagyon hasznosításának, a tulajdonosi jogok gyakorlásának formájára és eszközeire.
15. Javaslatot tesz a közszolgálati érdekeltségi, juttatási szabályok kialakítására, ellenőrzi érvényesülésüket.
16. Véleményt nyilvánít vállalkozás indításáról, illetőleg az abban való önkormányzati részvételről, a megállapodás (társasági szerződés, alapító okirat) tervezetéről.
17. Közreműködik a befektetési és vállalkozási tevékenység összefogásában, koordinálásában.
18. Közreműködik a vállalkozásbarát környezet kialakításában, javaslatot tesz az ezt elősegítő és szükséges intézkedések megtételére.
19. Vizsgálja a vállalkozások foglalkoztatási gondok enyhítését elősegítő módozatait, javaslatot tesz ezek létrehozására.
20. Javaslatot tesz önkormányzati érdekű vállalkozások támogatására.
21. Javaslatot tesz tenderek kiírására, illetve véleményt nyilvánít ezekről.
22. Véleményezi az önkormányzati vagyont érintően más gazdálkodó szervezetek, vállalkozók által benyújtott kérelmeket, ajánlatokat.
23. Önkormányzati tulajdon hasznosítása esetén javaslatot tesz az ár (díj) megállapítására, a képviselőtestület megbízása esetén meghatározza az árat (díjat).
24. Véleményezi az önkormányzati tulajdon elidegenítését, cseréjét, megterhelését, bérletét, vállalkozásba való bevitelét, koncesszióba adását, illetve más célú hasznosítását.
25. Javaslatot tesz a képviselő-testületnek pótelőirányzat biztosítása iránti kérelemről a vis maior keretből.
26. Javaslatot tesz a képviselő-testületnek az önkormányzati felújítási alap felhasználásáról.
27. Javaslatot tesz a képviselő-testületnek a külterületi utak, hidak, átjárók felújításának költségeiről.
28. Javaslatot tesz a képviselő-testületnek a Civil Alap felhasználásáról.
29. Javaslatot tesz a képviselő-testületnek a társasházak felújításával kapcsolatos önerő alap felhasználásáról.
30. Javaslatot tesz a képviselő-testületnek a területfoglalási díj mértékéről.

**Városfejlesztési és Műszaki Bizottság:**

1. Elősegíti a városfejlesztés, rendezés - tervnek megfelelő - fő irányai érvényesülését, előkészíti, véleményezi a rendezési programot, terveket.
2. Véleményt nyilvánít közműfejlesztési kérdésekben, valamint a beruházások területrendezési és építészeti kérdéseiben.
3. Véleményt nyilvánít önkormányzati tulajdonú telkek elidegenítésével kapcsolatos rendezési tervi és környezetvédelmi kérdésekben.
4. Véleményezi az önkormányzati terület-felhasználásokat, beruházásokat.
5. Javaslatot tesz a képviselő-testületnek az önkormányzati felújítási alappal kapcsolatban a felújítások szakmai hátteréről.
6. Javaslatot tesz a képviselő-testületnek a területfoglalással kapcsolatban annak szakmai hátteréről.
7. Segíti az önkormányzati építőipari tevékenység (szociális célú lakásépítés és felújítás, önkormányzati költségvetési intézmények építése, felújítása, karbantartása, építési vállalkozás) elvégzését.
8. Figyelemmel kíséri és ellenőrzi a következő kommunális szolgáltatások nyújtását:
	1. köztisztasági (szemétszállítás, szeméttelep fenntartása, hulladék ártalmatlanítása, lomtalanítás, közterület tisztántartása, hó eltakarítása, csúszásmentesítés);
	2. közterület-fenntartás (út-, híd-, járdakarbantartás és építés, parkfenntartás és építés, közterületi tárgyak karbantartása, közvilágítás, közhasznú munkavégzés szervezése);
	3. temetőfenntartás, temetkezési szolgáltatások;
	4. ingatlankezelés (szociális lakások kezelése, fenntartása, nem lakás célú ingatlanok kezelése, fenntartása, egyéb közcélú ingatlanok kezelése);
	5. vízgazdálkodás (vízszolgáltatás, szennyvízelvezetés, szennyvíztelep fenntartása, folyékony hulladékok gyűjtése, vízkárelhárítás, belvízmentesítés);
	6. távhőszolgáltatás;
	7. fürdőszolgáltatás (gyógy-, és strandfürdő, uszoda, szabad strand);
	8. tüzeléstechnikai szolgáltatás (kéményseprés);
		1. helyi tömegközlekedés.
9. Segíti az épített (mesterséges környezettel) kapcsolatos alábbi önkormányzati tevékenységek végzését:
	1. műemlékvédelem (műemlék, műemlék-jellegű, településképi jelentőségű épületek, építmények és köztéri tárgyak védelme, fenntartása);
	2. településrendezés (településfejlesztés, infrastrukturális fejlesztések, koncessziók szervezése és felügyelete, településkép kialakítása, védelme, középületek tervezése);
	3. környezetvédelem (zaj, rezgés, levegő- és víztisztaság védelme, veszélyes hulladékok kezelése, ártalmatlanítása, egyéb környezeti károk figyelése és elhárítása);
	4. közterületi rend kialakítása, fenntartása (közlekedési rend, parkolás, közterület használata);

**Mezőgazdasági és Környezetvédelmi Bizottság:**

1. Elősegíti az önkormányzat mezőgazdasággal kapcsolatos feladatainak tervezését, végrehajtását és ellenőrzését.
2. Segíti a mezőgazdasággal és mezőgazdasági rendeltetésű önkormányzati tulajdonú földekkel, valamint a természeti környezettel (mezőgazdálkodás, állategészségügy, növényegészségügy, természetvédelem) kapcsolatos önkormányzati feladatok ellátását.
3. Javaslatot tesz és véleményt nyilvánít „külterületi rendezési terv” kérdésében.
4. Figyelemmel kíséri a termőföldek rendeltetésszerű hasznosítását, elősegíti az önkormányzati tulajdonban lévő termőföldek hasznosítását.
5. A tulajdon védelme érdekében kezdeményezi a mezőőri szolgálat felállítását, figyelemmel kíséri működését.
6. Javaslatot tesz az önkormányzati tulajdonba került külterületi szilárdburkolatú és földutak, hidak, átjárók,vízelvezető csatornák kialakítására, karbantartására, felújítására, ellenőrzi a mezőőri szolgálat útján azok állapotát.
7. Közreműködik és segíti az állategészségügyi szabályok teljes körű érvényesítését (zárlat, járvány).
8. Ellátja a mezőgazdasággal kapcsolatos környezetvédelmi feladatokat.
9. Kapcsolatot tart a városi és megyei mezőgazdasági köznevelési intézményekkel.
10. Kapcsolatot tart a mezőgazdasági gazdálkodó-érdekképviseleti szervekkel.
11. Kapcsolatot tart a zártkerti egyesületekkel, vadásztársaságokkal, horgászegyesülettel.
12. Elősegíti a mezőgazdasági szaktanácsadás fenntartását, fejlesztését.
13. Elősegíti erdőbirtokosságok létrehozását és velük folyamatos kapcsolatot tart.
14. Javaslatot tesz a képviselő-testületnek, valamint figyelemmel kíséri a környezetvédelmi ciklusprogram megvalósítását.
15. Ellátja az önkormányzati beruházások környezetvédelmi hatásainak vizsgálatát.

**Turisztikai és Nemzetközi Kapcsolatokért Felelős Bizottság:**

1. Elősegíti az idegenforgalmi vállalkozásokkal kapcsolatos önkormányzati feladatok ellátását.
2. Az idegenforgalomban működő szervekkel együttműködve elkészíti a városi idegenforgalmi fejlesztési javaslatot, szervezi, koordinálja és segíti megvalósítását.
3. Rendszeresen értékeli és elemzi a városi idegenforgalom helyzetét, javaslatot tesz az illetékes szerveknek.
4. Kapcsolatot tart és együttműködik a városi és városon kívüli idegenforgalmi szervekkel, elősegíti tevékenységüket.
5. Szervezi és koordinálja a város idegenforgalmi marketingjét, a bel- és külföldi piacokon, fórumokon, rendezvényeken való megjelenést.
6. Idegenforgalmi megközelítéssel véleményezi a képviselőtestületi előterjesztéseket, elemzi és jelzi a döntések hatását.
7. Közreműködik a város nemzetközi és testvérvárosi kapcsolatainak szervezésében, fejlesztésében.
8. Idegenforgalmi és nemzetközi rendezvényeket szervez és bonyolít le a rendelkezésére álló eszközök célszerű és takarékos felhasználásával.
9. Javaslatot tesz a képviselő-testületnek az idegenforgalmi célkeret és a városmarketing keret felhasználására.